Diari Oficial de la Generalitat Valenciana


Sumari del DOGV 9310, del 31-03-2022 (2022/2671)

ORDRE 2/2022, de 28 de març, de la Conselleria de Política Territorial, Obres Públiques i Mobilitat, per la qual es convoquen ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2671


Data del document
:   28-03-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública
    * política de transports

ORDRE 2/2022, de 28 de març, de la Conselleria de Política Territorial, Obres Públiques i Mobilitat, per la qual es convoquen ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU. [2022/2671]  
L'article 62 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, permet, en el cas de subvencions relacionades finançables amb fons europeus, regulades per la Llei 38/2003, de 17 de novembre, general de subvencions, l'objecte de les quals siga finançar actuacions o situacions concretes que no requerisquen valoració comparativa amb altres propostes, dictar les resolucions de concessió per ordre de presentació de sol·licituds una vegada fetes les comprovacions de concurrència de la situació o actuació subvencionable i el compliment de la resta de requisits exigits, fins a l'esgotament del crèdit pressupostari assignat en la convocatòria.  
Per la seua part, l'article 24 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19 faculta perquè, sempre que es donen les condicions previstes a aquest efecte, en l'àmbit d'aquest decret llei, siga aplicable el règim de concurrència no competitiva previst en l'article 62.1 del Reial Decret llei 36/2020, de 30 de desembre.  
El Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU (d'ara en avant, PRTR), es concentra en projectes que es posaran en marxa en el període 2021-2024 per a maximitzar-ne l'impacte sobre la recuperació i la transformació ràpida de l'economia. El pla està articulat a partir de quatre eixos (transició ecològica, cohesió social i territorial, digitalització i igualtat de gènere) que es materialitzen en 10 polítiques palanca i 30 components, els objectius generals dels quals són:  
a) Impulsar l'activitat i la creació d'ocupació per a contrarestar a curt termini l'impacte de la pandèmia de la covid-19.  
b) Donar suport a un procés de transformació estructural que permeta augmentar a mitjà termini el creixement potencial.  
c) Reforçar a llarg termini la resiliència, avançant cap a un desenvolupament més sostenible i inclusiu.  
Per a aconseguir els seus objectius, el Reial decret 983/2021, recull una sèrie de línies d'inversió, entre les quals desenvolupa una de les línies d'ajuda de la inversió C1.I1, en concret, la inversió en la transformació de les flotes de transport de viatgers i mercaderies d'empreses privades prestadores de serveis de transport per carretera, excloses les de titularitat municipal, així com les empreses que realitzen transport privat complementari.  
Aquest programa d'incentius busca accelerar les inversions clau per a la sostenibilitat del transport, amb la finalitat d'impulsar millores en el sector. D'aquesta manera, pretén afavorir la descarbonització i la millora de l'aire a les ciutats mitjançant la renovació de les flotes de vehicles. El disseny d'aquest sistema d'incentius per a la renovació de la flota de vehicles, exclosos els de titularitat pública, té com a objectius la renovació del parc de vehicles pesants de transport de mercaderies i de viatgers, incentivar la penetració a Espanya de tecnologies per a la propulsió de vehicles que utilitzen energies alternatives baixes en carboni, així com impulsar el sector de l'automoció i la reactivació industrial.  
  
L'Ordre TMA/138/2022, de 28 de febrer, per la qual es modifiquen els annexos I, III, IV i VI del Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, modifica quanties de les ajudes a destinataris últims, al mateix temps que aclareix i complementa aspectes relatius als requisits de les actuacions subvencionables.  
  
El Reial decret 188/2022, de 15 de març, pel qual es modifica el Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, possibilita que les empreses privades que presten serveis de transport urbà siguen destinatàries de les ajudes.  
El marc regulador de les ajudes s'ajusta a la distribució competencial existent en la matèria, concretada en els articles 149.1.13.a i 149.1.23.a de la Constitució Espanyola, que atribueixen a l'Estat la competència exclusiva sobre bases i coordinació de la planificació general de l'activitat econòmica i la legislació bàsica sobre protecció del medi ambient sense perjudici de les facultats de les comunitats autònomes d'establir normes addicionals de protecció, respectivament.  
  
A causa del marc competencial i de la jurisprudència constitucional aplicable en matèria d'ajudes i subvencions que es va començar a articular amb la sentència del Tribunal Constitucional 13/1992, de 6 de febrer i que, recentment, s'ha perfilat amb les sentències 9/2017, de 19 de gener i 62 i 64/2018, de 7 de juny, el Reial decret 983/2021 s'acull al procediment de concessió directa de subvencions a les comunitats autònomes i a les ciutats de Ceuta i Melilla, basat en mecanismes de cooperació i col·laboració substancials a l'estructura de l'estat de les autonomies. D'aquesta manera, aquest reial decret estableix que correspondrà a les comunitats autònomes i a les ciutats de Ceuta i Melilla l'aprovació de les convocatòries de subvencions a favor dels destinataris finals de les ajudes, amb estricte compliment de les fites i els objectius del PRTR.  
L'article 10 de l'RD 983/2021 estableix les obligacions de les comunitats autònomes en relació amb la concessió i la gestió de les ajudes, en concret estableix un termini màxim de tres mesos des de la concessió de la subvenció, perquè s'efectuen les convocatòries de les comunitats autònomes. Així mateix, i en compliment de les obligacions que l'article 22 del Reglament (UE) 241/2021, del Parlament Europeu i del Consell, de 12 de febrer de 2021, imposa a Espanya en relació amb la protecció dels interessos financers de la Unió com a beneficiari dels fons de l'MRR, les comunitats autònomes i les ciutats de Ceuta i Melilla com a entitats executores hauran de disposar d'un «Pla de mesures antifrau» que els permeten garantir i declarar que, en el seu respectiu àmbit d'actuació, els fons corresponents s'han utilitzat de conformitat amb les normes aplicables, en particular, pel que fa a la prevenció, la detecció i la correcció del frau, la corrupció i els conflictes d'interessos, segons el que s'estipula en l'article 6 de l'Ordre HFP/1030/2021. Es configuren com a actuacions obligatòries per als òrgans gestors l'avaluació de risc de frau, la formalització de la declaració d'absència de conflicte d'interessos (DACI) i la disponibilitat d'un procediment per a abordar conflictes d'interessos. Així mateix, el Pla de mesures antifrau de data 22 de febrer de 2022, aprovat per la Conselleria de Política Territorial, Obres Públiques i Mobilitat compleix amb els requeriments mínims establits en l'article 6.5 de l'Ordre HFP/1030/2021, de 29 de setembre.  
  
  
El Consell s'ha implicat des del primer moment en la posada en marxa de mesures per a esmorteir les conseqüències socioeconòmiques de la crisi sanitària provocada per la covid-19. El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, ja recollia un bloc de mesures, en el capítol VI, a fi d'agilitzar la tramitació de totes les inversions i actuacions a càrrec de la Generalitat que s'emmarquen en el Pla de recuperació i resiliència del Govern d'Espanya, a través del Reglament (UE) 2020/2094.  
  
Tal com assenyalava el Decret llei 6/2021, les mesures establides en el capítol VI, s'aplicaran exclusivament a la tramitació, la gestió i l'execució d'inversions, accions i projectes de l'Administració de la Generalitat i de les entitats del seu sector públic instrumental, incloses en el Pla de recuperació, transformació i resiliència finançat pel Mecanisme europeu de recuperació i resiliència i pels Fons REACT-EU per a donar suport a la recuperació després de la crisi de la covid-19 establit en el Reglament (UE) 2020/2094, del Consell, de 14 de desembre de 2020, encara que s'hi incloga també algun percentatge de fons propis de la Generalitat.  
Ara es tracta de realitzar la convocatòria de les ajudes que són finançades pel Mecanisme europeu de recuperació i resiliència, que en el cas de la Comunitat Valenciana se centren en les activitats 1, 2, 3 i 4 per a les quals habilita el Reial decret 983/2021. D'una banda, l'activitat 1, «desballestament», pretén contribuir a millorar la liquiditat de les empreses i autònoms del sector, i les activitats 2, 3 i 4, és a dir, «adquisició de vehicles d'energies alternatives baixes en carboni», «retrofit o modificació de la forma de propulsió de vehicles» i «implantació d'infraestructura de recàrrega de vehicles elèctrics», contribuiran de manera directa a millorar el nivell d'emissions de gasos d'efecte d'hivernacle i facilitaran el compliment dels objectius en matèria mediambiental. Aquestes ajudes s'emmarquen dins del Pla estratègic de subvencions de la Conselleria de Política Territorial, Obres Públiques i Mobilitat per al període 2020-2022, modificat mitjançant Resolució d'11 de març de 2022, de la Conselleria de Política Territorial, Obres Públiques i Mobilitat, publicat en el Diari Oficial de la Generalitat Valenciana, de 25 de març de 2022.  
Per tot això, d'acord amb el que s'estableix en l'article 62 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, l'article 24 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i en virtut del que disposa l'article 28 de la Llei 5/1983, de 30 desembre, de la Generalitat, del Consell, l'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions i el Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat,  
  
  
ORDENE  
  
Article 1. Objecte  
És objecte d'aquesta ordre, la convocatòria d'ajudes en règim de concurrència no competitiva en el marc jurídic i amb subjecció a les bases reguladores aprovades pel Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, modificat pel Reial decret 188/2022, de 15 de març, i l'Ordre TMA/138/2022, de 28 de febrer, per la qual es modifiquen els annexos I, III, IV i VI del Reial decret 983/2021, de 16 de novembre, complementant aquestes bases amb el que s'estableix en la present ordre. En aquestes bases s'estableixen les condicions de les ajudes en el que no es preveu en aquesta convocatòria.  
  
  
Article 2. Règim de concessió  
1. Aquesta ajuda es concedeix en règim de concurrència no competitiva d'acord amb el que s'estableix en l'article 62 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, l'article 24 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
2. Aquesta ajuda s'atorga a l'empara de la subvenció concedida pel Ministeri de Transports, Mobilitat i Agenda Urbana, en el marc del Mecanisme de recuperació i resiliència.  
  
Article 3. Beneficiaris i requisits  
1. Seran destinataris de les ajudes previstes en aquesta ordre, sempre que tinguen la residència fiscal a la Comunitat Valenciana, les persones físiques o jurídiques que siguen titulars d'alguna de les següents autoritzacions en vigor en la data de sol·licitud de les ajudes:  
a) Una autorització de transport públic de mercaderies habilitant per a fer transport amb vehicles o conjunts de vehicles de més de 3,5 t de massa màxima, identificada amb la clau MDPE.  
b) Una autorització de transport públic discrecional de viatgers amb autobús, identificada amb la clau VDE.  
c) Una autorització de transport privat complementari de mercaderies habilitant per a fer transport amb vehicles o conjunts de vehicles de més de 3,5 t de massa màxima, identificada amb la clau MPCE.  
  
d) Una autorització de transport privat complementari de viatgers amb autobús amb la clau VPCE.  
e) Una autorització autonòmica de transport públic de mercaderies amb clau MDLE, sempre que tinguen adscrits a aquesta autorització vehicles de més de 3,5 t de massa màxima en la data d'aprovació del Reial decret 983/2021, de 16 de novembre.  
2. Els destinataris últims definits en l'apartat anterior podran rebre ajudes únicament en relació amb la categoria i classe de vehicles associada a l'habilitació que els atorgue l'autorització de la qual són titulars.  
  
3. Seran igualment destinatàries últimes de les ajudes a inversions regulades en l'article 4, sempre que tinguen la residència fiscal a Espanya i d'acord amb el que s'establisca en la present convocatòria, les persones jurídiques privades que en la data de sol·licitud de l'ajuda presten el servei públic de transport urbà amb autobús, i estiguen exemptes de l'obtenció d'alguna de les autoritzacions incloses en l'apartat 1 del present article.  
4. No podran ser destinatàries últimes de les ajudes:  
a) Les empreses que es troben en situació de crisi, d'acord amb la definició que a aquest efecte es fa en el Reglament (UE) 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L187/1, 26.06.2014).  
  
b) Les persones o entitats en les quals concórrega alguna de les circumstàncies enumerades en l'article 13, apartats 2 i 3, de la Llei 38/2003, de 17 de novembre.  
c) Les empreses que es troben subjectes a una ordre de recuperació pendent sobre qualsevol ajuda o subvenció que els haja sigut atorgada amb anterioritat, bé per haver-se declarat ajuda il·legal i incompatible amb el mercat interior, bé per qualsevol mena d'incompliment de les obligacions que li vingueren atribuïdes en la concessió.  
d) Les empreses o entitats de titularitat pública que siguen prestadores del servei de transport públic urbà.  
  
Article 4. Actuacions subvencionables  
1. Seran actuacions subvencionables les actuacions relacionades a continuació, que estaran sotmeses als requisits que s'estableixen en la present convocatòria, en cadascuna de les seues modalitats:  
a) Activitat 1. Desballestament.  
b) Activitat 2. Adquisició de vehicles d'energies alternatives baixes en carboni.  
c) Activitat 3. Retrofit o modificació de la forma de propulsió de vehicles.  
d) Activitat 4. Implantació d'infraestructura de recàrrega de vehicles elèctrics.  
2. Únicament seran admeses actuacions per part dels beneficiaris, iniciades amb posterioritat a la data de registre de la sol·licitud de l'ajuda. Això sense perjudici de la realització de les corresponents actuacions preparatòries que siguen necessàries per a presentar la sol·licitud o dur a terme les corresponents inversions, com poden ser projecte, memòries tècniques, certificats, que podran ser considerats subvencionables, encara que hagen sigut facturats amb anterioritat a la sol·licitud, sempre que, en tot cas, aquestes actuacions preparatòries s'hagen iniciat amb posterioritat al 17 de novembre de 2021, data de publicació del Reial decret 983/2021, de 16 de novembre.  
3. La concessió de les ajudes dels programes aprovats per aquesta ordre per a les actuacions subvencionables en l'apartat 1 d'aquest article, referides com a activitat 1, estarà sotmesa als requisits i límits establits en el marc nacional temporal aprovat per la Comissió Europea en la seua Decisió SA.56615 (2020/N), de 2 d'abril, i les seues modificacions, sempre que la data de concessió de l'ajuda quede compresa dins del seu període de vigència. En concret, s'acullen a l'apartat 2.7.1 de l'esmentada Decisió SA.56364, relatiu a la concessió d'ajudes; en aquest cas s'admet únicament la modalitat de subvenció, amb un límit de 2.300.000,00 - per empresa.  
Les ajudes a l'activitat 1 que es concedisquen a partir de la data de finalització de la vigència d'aquest marc nacional temporal, hauran de complir amb el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DO L 352, 24.12.2013), que ha sigut modificat pel Reglament (UE) núm. 2020/972, de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DO L 215 de 07.07.2020) (d'ara en avant referit com a Reglament (UE) núm. 1407/2013), sense perjudici, de la resta de disposicions tant del dret nacional com de la Unió Europea que puguen resultar aplicables, particularment les que s'aproven en l'àmbit de l'execució i la gestió tant del Mecanisme europeu de recuperació i resiliència com del PRTR.  
L'import total de les ajudes de minimis que es podrà concedir a cadascun d'aquests destinataris últims no podrà excedir la xifra de 200.000 euros durant qualsevol període de tres exercicis fiscals.  
Així mateix, l'import total de les ajudes de minimis que es podrà concedir a cadascun dels beneficiaris, en el cas que realitzen per compte d'altri operacions de transport de mercaderies per carretera, no podrà excedir la xifra de 100.000 euros durant qualsevol període de tres exercicis fiscals.  
Caldrà adjuntar una declaració d'ajudes rebudes juntament amb la sol·licitud d'ajuda. En la concessió de la subvenció es comunicarà al beneficiari l'instrument jurídic dels dos anteriors sota el qual s'atorga la subvenció.  
4. La concessió de les ajudes dels programes aprovats per aquesta ordre per a les actuacions subvencionables de l'apartat 1 d'aquest article, referides com a activitats 2, 3 i 4, estarà sotmesa als requisits i límits establits en el Reglament (UE) 651/2014, de la Comissió, de 17 de juny de 2014, i s'hi aplicarà l'exempció corresponent a la categoria d'ajudes per a la protecció del medi ambient; concretament resulten aplicables els articles 36 per a les activitats 2 i 3 (Ajudes a la inversió que permeten a les empreses anar més enllà de les normes de la Unió en matèria de protecció mediambiental o incrementar el nivell de protecció mediambiental en absència de normes de la Unió) i l'article 36 bis per a l'activitat 4 (Ajudes a la inversió per a infraestructures de recàrrega o proveïment de carburant d'accés públic per a vehicles de carretera d'emissió zero o de baixes emissions); tot això, sense perjudici de la resta de disposicions del dret de la Unió Europea que puguen resultar aplicables, particularment les que s'aproven en l'àmbit de l'execució i la gestió tant del Mecanisme europeu de recuperació com del PRTR.  
  
  
Article 5. Finançament i distribució de les ajudes  
1. La dotació de les ajudes regulades per la present convocatòria ascendeix a un import global màxim de 11.700.662 ?, assignat a la Comunitat Valenciana en l'annex II del Reial decret 983/2021, de 16 de novembre. Aquest import serà finançat amb càrrec a l'aplicació pressupostària 61.06.84.72280.2, línia S8844000, del pressupost de despeses vigent. Aquestes ajudes seran objecte de finançament amb el Mecanisme de recuperació i resiliència, establit pel Reglament (UE) 2021/241, del Parlament Europeu i del Consell, de 12 de febrer de 2021, ja que aquest programa està inclòs en el component 1 del Pla de recuperació, transformació i resiliència (PRTR).  
2. El repartiment del pressupost assignat a la Comunitat Valenciana entre les activitats subvencionables definides en l'article 4.1 s'executarà tenint en compte el següent:  
a) Activitat 1. Desballestament (un màxim del 45 % del pressupost global), és a dir, un import de 8.394.646,50 ?.  
b) Activitat 2. Adquisició de vehicles d'energies alternatives baixes en carboni (un mínim del 40 % del pressupost global), és a dir, un import mínim de 7.461.908,00 ?.  
3. Durant la vigència d'aquesta convocatòria i per a cadascuna de les anualitats de duració d'aquesta, es podran incorporar al següent exercici pressupostari, si és el cas i de conformitat amb l'article 21 del Decret llei 6/2021, d'1 d'abril del Consell, els romanents de crèdit associats a l'esmentada línia de subvenció corresponents al pressupost anual que no s'haja pogut destinar al finançament de les inversions establides inicialment, si alguna de les partides definides en l'apartat 2 d'aquest article no s'ha esgotat. En tot cas, no es depassarà el límit total corresponent a la Comunitat Valenciana, així com els percentatges i quantitats establits inicialment en l'apartat 2 d'aquest article per al repartiment entre activitats.  
Així mateix, durant la vigència del programa es podrà incrementar el pressupost destinat a aquesta convocatòria a conseqüència d'una ampliació d'aquest, tal com s'estableix en el Reial decret 983/2021, de 16 de novembre.  
L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que corresponga, i a la publicació en la Base nacional de dades de subvencions (BNDS) i els butlletins que corresponga amb caràcter previ a la resolució de concessió. En aquests supòsits s'aprovaran les modificacions corresponents de la convocatòria que es publicaran en la Base nacional de dades de subvencions (BNDS) i els butlletins que corresponga, sense necessitat d'obrir un termini addicional per a presentar noves sol·licituds.  
4. A partir de la data en què resten tres mesos per a la finalització de la vigència de la present convocatòria, si alguna de les partides definides en l'apartat 2 d'aquest article no s'ha esgotat, i una altra partida té llista de reserva o espera, es podrà reassignar el pressupost entre tipologia d'activitats, amb la qual cosa quedaran sense efecte els percentatges establits inicialment en el paràgraf anterior per al repartiment entre aquests, d'acord amb el que s'estableix en l'article 7 del Reial decret 983/2021.  
  
Article 6. Quantia unitària de les ajudes  
1. Als efectes d'aplicació d'aquesta ordre es tindran en compte les definicions de categories i classes de vehicles que es detallen en l'annex I.  
2. La quantia de les ajudes per a cadascuna de les tipologies d'actuacions subvencionables es detallen a continuació.  
  
Activitat 1. Desballestament  
S'estableixen les quanties unitàries d'ajuda fixa per desballestament que apareixen en la taula següent, en funció de la categoria del vehicle i de l'antiguitat d'aquest, definida quant al seu estàndard d'emissió Euro:  
  
S'estableix un límit màxim d'ajuda de trenta (30) vehicles per beneficiari, excepte per a persones físiques, que tindran un límit d'un (1) vehicle per destinatari últim. Aquest límit de (30) vehicles estarà vigent mentre romanga en vigor el Marc nacional temporal. A partir de la finalització de la vigència d'aquest Marc nacional temporal, aquestes ajudes hauran de complir amb els límits del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
  
(1) La legislació aplicable a aquestes categories de vehicles va ser originalment introduïda per la Directiva 88/77/CE, seguida per un gran nombre de modificacions. L'any 2005 la legislació va ser modificada de manera important per la Directiva 2005/55/CE. EURO I i EURO II, Directiva 91/542/CE; EURO III, EURO IV i EURO V Directiva 1999/96/CE. Nous límits per a EURO IV i EURO V en Directiva 2005/55/CE. EURO VI Reglament (UE) 595/2009 (i modificacions successives).  
  
La Directiva 1999/96/CE introdueix mesures relatives a la creació d'un nou concepte de vehicles ecològics avançats, denominat EEV (Enhanced Environmentally Friendly Vehicles).  
Serà actuació subvencionable, en la quantia que es recull en la taula anterior, el desballestament i la baixa definitiva en circulació de vehicles matriculats a Espanya, sempre que reunisquen els requisits que es detallen en aquesta ordre.  
El destinatari de l'ajuda haurà d'acreditar la baixa definitiva en circulació d'un vehicle matriculat a Espanya, mitjançant la presentació del corresponent certificat acreditatiu de la baixa definitiva del vehicle que es vol desballestar en el Registre de vehicles de la Direcció General de Trànsit i el certificat de destrucció o tractament mediambiental. El destinatari últim de l'ajuda, a més, haurà de tindre la titularitat del vehicle que es vol desballestar almenys durant els dos (2) anys anteriors a la data de sol·licitud de l'ajuda, així com presentar l'últim rebut de l'Impost de Vehicles de Tracció Mecànica, degudament abonat.  
  
El vehicle que es vol desballestar haurà de ser de categoria M2, M3, N2 o N3, i estar matriculat a Espanya amb anterioritat a l'1 de gener de 2019. Addicionalment, i independentment de la seua categoria, el vehicle que es vulga desballestar haurà d'haver estat adscrit a una autorització de transport de les referides en l'article 3.1 d'aquesta ordre en els dos (2) anys anteriors a la data de sol·licitud de l'ajuda, o en el cas de destinataris últims definits en l'article 3.3 d'aquesta ordre, haver estat prestant servei públic de transport urbà en els dos (2) anys anteriors a la data de sol·licitud de l'ajuda.  
En el cas de ser adquirent de vehicles subvencionables d'acord amb l'activitat 2 d'aquesta ordre, les ajudes per desballestament i adquisició podran ser acumulables.  
  
Activitat 2. Adquisició de vehicles nous amb energies alternatives baixes en carboni  
S'estableixen les quanties individuals d'ajuda fixa que s'inclouen en la taula següent en funció de la categoria del vehicle, la tecnologia de la motorització i el tipus de destinatari.  
Amb la finalitat de procurar una distribució adequada dels fons disponibles, s'estableix un límit màxim d'ajuda de cinquanta (50) vehicles per beneficiari per a aquesta convocatòria, excepte per a persones físiques, que tindran un límit d'un (1) vehicle per beneficiari.  
Transcorreguts 12 mesos de la publicació de la present convocatòria a la vista de la disponibilitat de fons i el nombre de sol·licituds rebudes per empresa, es podrà elevar aquest límit màxim d'ajuda en vint-i-cinc (25) vehicles addicionals per beneficiari, excepte per a persones físiques, que serà d'un (1) vehicle addicional per beneficiari, i caldrà complir en tot cas, els requisits i límits establits en el Reglament (UE) núm. 651/2014, de la Comissió, de 17 de juny de 2014 quant als llindars de notificació respecte a les ajudes a la inversió per a la protecció del medi ambient.  
(1) Les ajudes establides per als vehicles híbrids o de gas de categoria M exclouen aquells vehicles inclosos en la definició de «sòl baix» segons l'especificat en el punt 3 de la part C de l'annex I del Reglament (UE) 2018/858, de 30 de maig de 2018.  
Les ajudes establides per a vehicles híbrids de categoria N corresponen exclusivament a la compra de vehicles de baixes emissions, segons la definició de l'article 3 (12) del Reglament (EU) 2019/1242.(2)  
  
(2) «Vehicle pesant de baixa emissió»: un vehicle pesant que no siga un vehicle pesant d'emissió zero, amb emissions específiques de CO2 de menys de la meitat de les emissions de CO2 de referència de tots els vehicles del subgrup de vehicles al qual pertany el vehicle pesant, determinades en virtut del punt 2.3.3 de l'annex I del Reglament (EU) 2019/1242. Per tant, els vehicles subvencionables han d'estar inclosos dins de l'àmbit d'aplicació d'aquest Reglament i complir amb la definició de «vehicle pesant de baixa emissió».  
A l'efecte d'aplicació de les quanties d'ajuda, es consideraran pimes les empreses que s'ajusten a la definició recollida en l'annex I del Reglament (UE) 651/2014, de la Comissió.  
  
Categoria d'empresa Efectius Volum de negoci Balanç general  
Mitjana < 250 50 milions EUR 43 milions EUR  
Petita < 50 10 milions EUR 10 milions EUR  
  
  
Serà actuació subvencionable l'adquisició directa o per mitjà d'operacions de finançament per lísing financer o arrendament per rènting (també anomenat lísing operatiu) de vehicles nous, matriculats per primera vegada a Espanya a nom del beneficiari de l'ajuda, excepte en els casos de rènting, en els quals podrà estar matriculat a nom de l'empresa de rènting. A més, la data de factura de compravenda i la data de matriculació seran posteriors a la data de registre de la sol·licitud de l'ajuda. El pagament del preu del vehicle, inclòs l'abonament de possibles quantitats a compte o sota qualsevol altre concepte, s'haurà d'efectuar amb posterioritat a la data de registre de sol·licitud de l'ajuda.  
  
També serà subvencionable l'adquisició de vehicles elèctrics (BEV), híbrids endollables (PHEV), vehicles elèctrics d'autonomia estesa (REEV) o de cèl·lules de combustible (FCV o FCHV) de categories N2, N3, M2 o M3 i amb fins a quinze (15) mesos d'antiguitat, comptada des de la seua primera matriculació fins a la data de registre de la sol·licitud d'ajuda, i la titularitat de la qual haurà de tindre el concessionari, el punt de venda o el fabricant/importador que realitze la venda del vehicle al beneficiari de l'ajuda. Amb caràcter general, no s'exigirà per a l'adquisició de vehicles que el concessionari, el punt de venda o el fabricant/importador que realitze la venda del vehicle al destinatari últim, o l'empresa de rènting o lísing amb la qual es puga fer l'operació de finançament, estiga domiciliat a la Comunitat Valenciana.  
Els vehicles subvencionables han de respectar el principi de «no causar un perjudici significatiu» de l'article 17 del Reglament sobre la taxonomia de la UE (Reglament 2020/852). Així, tots els vehicles subvencionables han de complir sempre amb la normativa europea d'emissions més recent, actualment Euro VI step E (Reglament (CE) núm. 595/2009 del Parlament Europeu i del Consell i modificacions posteriors). A més, aquest principi de «no causar un perjudici significatiu» determina la impossibilitat d'oferir subvencions per a l'adquisició de determinats vehicles, segons la tecnologia i les característiques funcionals.  
Els vehicles subvencionables han de pertànyer a les categories M2, M3, N2 o N3 i incorporar alguna de les diferents tecnologies especificades a continuació, complint, a més, amb els requisits que en cada cas s'estableixen:  
i) Vehicles propulsats per motors de combustió interna que puguen utilitzar combustibles fòssils alternatius, homologats com a gas natural comprimit (GNC) o gas natural liquat (GNL), amb les puntualitzacions següents:  
i.a) En compliment del principi de «no causar un perjudici significatiu» i promoure les solucions baixes en carboni les ajudes que s'establisquen per a vehicles de gas de categoria N i M estaran condicionades a l'ús exclusiu per al seu funcionament amb biometà o un altre gas renovable.(3)  
(3) El biometà renovable haurà de complir els requisits de sostenibilitat i de reducció d'emissions de la Directiva (EU) 2018/2001, del Parlament Europeu i del Consell, d'11 de desembre de 2018 relativa al foment de l'ús d'energia procedent de fonts renovables (RED II).  
  
  
i.b) No obstant això, amb caràcter transitori fins al 31 de desembre de 2023, es permetran ajudes a vehicles de categoria M de GNC o GNL, exclosos els vehicles de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018, sense necessitat de complir el requisit indicat en el paràgraf anterior.  
ii. Vehicles elèctrics purs (BEV), propulsats totalment i exclusivament per mitjà de motors elèctrics l'energia dels quals procedeix, parcialment o totalment, de l'electricitat de les seues bateries, utilitzant per a la recàrrega l'energia d'una font exterior al vehicle, per exemple, la xarxa elèctrica.  
iii. Vehicles elèctrics d'autonomia estesa (REEV), propulsats totalment i exclusivament per mitjà de motors elèctrics l'energia dels quals procedeix, parcialment o totalment, de l'electricitat de les seues bateries, utilitzant per a la recàrrega l'energia d'una font exterior al vehicle, i que incorporen un motor de combustió interna de gasolina o gasoil per a la recàrrega addicional d'aquestes.  
iv. Vehicles híbrids elèctrics (HEV), són aquells que, per a la seua propulsió mecànica, prenen l'energia d'aquestes dues fonts d'energia/potència elèctrica acumulada instal·lades en el vehicle: un combustible consumible (per exemple, gasolina, gasoil o gas) i un sistema d'emmagatzematge d'energia/potència elèctrica, sense recàrrega a través d'una font exterior al vehicle. En tot cas, a l'efecte de considerar-se com a tals en l'aplicació del Reial decret 983/2021, de 16 de novembre, caldrà que el vehicle aparega definit com a vehicle elèctric híbrid en la seua documentació tècnica.  
iv.a Els vehicles híbrids de categoria M que s'incloguen en la definició de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018, queden exclosos de les ajudes d'aquest epígraf.  
iv.b D'altra banda, el principi de «no causar un perjudici significatiu» determina que les ajudes establides per a vehicles híbrids de categoria N corresponen exclusivament a l'adquisició de vehicles de baixes emissions,(4) segons la definició de l'article 3 (12) del Reglament (EU) 2019/1242. Per tant, els vehicles subvencionables han d'estar inclosos dins de l'àmbit d'aplicació d'aquest Reglament i complir amb la definició de «vehicle pesant de baixa emissió».  
(4) «Vehicle pesant de baixa emissió»: un vehicle pesant que no siga un vehicle pesant d'emissió zero, amb emissions específiques de CO2 de menys de la meitat de les emissions de CO2 de referència de tots els vehicles del subgrup de vehicles al qual pertany el vehicle pesant, determinades en virtut del punt 2.3.3 de l'annex I del Reglament (EU) 2019/1242.  
  
v) Vehicles híbrids endollables (PHEV), propulsats totalment o parcialment per mitjà de motors de combustió interna de gasolina o gasoil i elèctrics l'energia dels quals procedeix, parcialment o totalment, de l'electricitat de les seues bateries, utilitzant per a la recàrrega l'energia d'una font exterior al vehicle, per exemple, la xarxa elèctrica. El motor elèctric haurà d'estar alimentat amb bateries carregades des d'una font d'energia externa.  
vi. Vehicle elèctric de cèl·lules de combustible (FCV): vehicle elèctric que utilitza exclusivament energia elèctrica procedent d'una pila de combustible d'hidrogen embarcat.  
vii. Vehicle elèctric híbrid de cèl·lules de combustible (FCHV): vehicle elèctric de cèl·lules de combustible que equipa, a més, bateries elèctriques recarregables.  
Les adquisicions de vehicles per mitjà d'operacions de finançament per rènting o lísing, només podran ser objecte d'ajuda a condició que:  
  
a) El corresponent contracte de lísing o rènting establisca una duració mínima de dos anys des de la data en què entre en vigor i la formalització del qual siga, en tot cas, posterior a la data de registre de la sol·licitud d'ajuda.  
b) La tramitació de la sol·licitud d'ajuda podrà ser gestionada pel destinatari últim de l'ajuda.  
c) El contracte de lísing o rènting haurà d'establir expressament que l'arrendatari és el destinatari últim de l'ajuda que s'atorgue, i s'hi ha de fer constar, també expressament, que una vegada l'empresa de lísing o de rènting reba el pagament de l'import de l'ajuda en la data corresponent, aplicarà el total d'aquesta ajuda bé a la reducció de les quotes de pagament o renda de l'arrendament que queden per satisfer per part de l'arrendatari o bé a reduir el principal pendent a partir del moment en què es reba l'ajuda, segons l'opció que haja triat l'arrendatari.  
  
d) El contracte recollirà que, en cas que l'import de la suma de les quotes pendents per abonar siga inferior a l'import de l'ajuda, l'excedent d'ajuda pendent d'abonar al destinatari últim haurà de ser abonat per la companyia de lísing o de rènting al destinatari últim a la finalització del contracte d'arrendament. L'arrendatari, com a destinatari últim de l'ajuda, serà qui haja de complir els requisits i incompatibilitats que es preveuen en aquesta ordre.  
e) En el cas de les operacions de rènting, en tots els supòsits, independentment de qui tramite l'ajuda, el destinatari últim de l'ajuda signarà un document de cessió del dret de cobrament a favor de la companyia de rènting que formalitze l'operació.  
  
Activitat 3. «Retrofit» o modificació de la forma de propulsió de vehicles  
S'estableix un límit màxim d'ajuda de cinquanta (50) vehicles per beneficiari, excepte per a persones físiques, que tindran un límit d'un vehicle per destinatari últim.  
S'estableixen les quanties unitàries d'ajuda fixa per a retrofit o modificació de la forma de propulsió de vehicles, que s'inclouen en la taula següent.  
Serà actuació subvencionable, en la quantia que es recull en la taula anterior, la modificació de la tecnologia o sistema de propulsió o retrofitting de vehicles matriculats a Espanya, sempre que reunisquen els requisits que en aquesta ordre es detallen.  
A l'efecte d'aquesta ordre, s'entén com retrofit la modificació que es fa sobre la unitat de potència d'un vehicle de les categories N2, N3, M2 o M3 matriculat a Espanya, originalment propulsat al 100 % per combustible dièsel, gasolina o gas (GNC, GNL, GLP), perquè passe a funcionar íntegrament com a vehicle elèctric o d'hidrogen (és a dir, conversió a BEV, FCV o FCHV).  
Les ajudes per a la modificació de la forma de propulsió de vehicles de categoria M2 i M3 que estiguen originalment propulsats al 100 % per combustible dièsel o gasolina, perquè passen a funcionar íntegrament com a vehicle de gas (GNC o GNL). A més, el vehicle transformat ha de complir sempre amb els últims estàndards d'emissions contaminants per a vehicles pesants (EURO VI-E).  
Amb caràcter transitori, fins al 31 de desembre de 2023, s'inclouen ajudes per a la modificació de la forma de propulsió de vehicles de categoria M2 i M3, que estiguen originalment propulsats al 100 % per combustible dièsel o gasolina, perquè passen a funcionar íntegrament com a vehicle de gas (GNC o GNL) sempre que complisquen amb els últims estàndards d'emissions contaminants per a vehicles pesants (EURO VI-E) sense necessitat de complir el requisit esmentat en el paràgraf anterior. En aquest període transitori queden exclosos els vehicles de categoria M que s'incloguen en la definició de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018.  
El destinatari de l'ajuda haurà de tindre la titularitat del vehicle que es vol modificar i el vehicle original haurà de tindre com a màxim deu (10) anys d'antiguitat, a comptar de la primera matriculació. Tots dos períodes de temps es comptaran fins al moment de la data de registre de la sol·licitud en la convocatòria corresponent d'aquest programa.  
La modificació que es faça sobre la unitat de potència del vehicle s'haurà de fer sempre complint amb el que s'estableix en el Reial decret 866/2010, de 2 de juliol, pel qual es regula la tramitació de les reformes de vehicles.  
El destinatari de l'ajuda haurà d'aportar: fotocòpia del permís de circulació del vehicle i fotocòpia de la targeta ITV (anvers i revers), en què s'acredita la reforma de transformació del tren de potència.  
  
Activitat 4. Implantació d'infraestructura de recàrrega de vehicles elèctrics  
S'estableixen les quanties unitàries d'ajuda fixa per a sistemes de recàrrega de bateries per a vehicles elèctrics, per cada punt de recàrrega completament instal·lat a la Comunitat Valenciana i amb accés per a ser utilitzat per vehicle pesant tipus N2, N3, M2 o M3, que s'inclouen en la taula següent en funció de la potència.  
  
Potència de punt de recàrrega Import unitari de la subvenció (?)  
Punt de recàrrega de bateries per a vehicles elèctrics totalment instal·lat i amb accés per a vehicles pesants, amb potència igual o superior a 50 kW i inferior a 100 kW. 10.000  
Punt de recàrrega de bateries per a vehicles elèctrics totalment instal·lat i amb accés per a vehicles pesants, amb potència igual o superior a 100 kW i inferior a 150 kW. 25.000  
Punt de recàrrega de bateries per a vehicles elèctrics totalment instal·lat i amb accés per a vehicles pesants, amb potència igual o superior a 150 kW i inferior a 350 kW. 40.000  
Punt de recàrrega de bateries per a vehicles elèctrics totalment instal·lat i amb accés per a vehicles pesants, amb potència igual o superior 350 kW. 70.000  
  
  
  
Seran actuacions subvencionables en la quantia que es recull en la taula anterior els sistemes de recàrrega de bateries per a vehicles elèctrics en la modalitat d'adquisició directa, sempre que es reunisquen els requisits que es detallen en aquesta convocatòria. En tot cas, en compliment del Reglament (UE) 651/2014, de la Comissió, de 17 de juny de 2014, la quantia d'ajuda no podrà ser superior al 40 % del total dels costos subvencionables que es justifiquen mitjançant les factures detallades, segons el que s'estableix en l'annex III del Reial decret 983/2021, de 16 de novembre, modificat pel Reial decret 188/2022, de 15 de març i l'Ordre TMA 138/2022, de 28 de febrer. Aquest límit es podrà incrementar en 10 punts percentuals en el cas d'ajudes concedides a mitjanes empreses i en 20 punts percentuals si les ajudes es destinen a petites empreses i autònoms.  
Serà requisit necessari haver presentat simultàniament, o de manera prèvia en la mateixa convocatòria, una sol·licitud d'ajuda per a adquisició directa o per mitjà d'operacions de finançament per lísing financer o arrendament de vehicle elèctric (BEV), híbrid endollable (PHEV) o d'autonomia estesa (REEV), de categoria N2, N3, M2 o M3. També es podran sol·licitar ajudes per a la implantació d'infraestructura de recàrrega de vehicles elèctrics en cas d'haver presentat simultàniament, o de manera prèvia en la mateixa convocatòria, una sol·licitud d'ajuda per a la transformació de la forma de propulsió del vehicle perquè passe a funcionar íntegrament com a vehicle elèctric (BEV). No es podran sol·licitar ajudes per a un nombre de punts de connexió superior al d'ajudes per a l'adquisició o la transformació de vehicles del tipus especificat. A més, la concessió de cada ajuda per a la implantació d'infraestructura de recàrrega vindrà supeditada a la concessió d'una o més ajudes a l'adquisició de vehicle elèctric o a la transformació a vehicle elèctric.  
  
Els sistemes de recàrrega hauran de complir els requisits següents:  
a) Complir amb la normativa en matèria de qualitat i seguretat industrial que resulte aplicable.  
b) En concret, la infraestructura del punt de recàrrega que es trobe connectada a la xarxa de baixa tensió ha de complir amb el que s'estableix en el Reial decret 1053/2014, de 12 de desembre, pel qual s'aprova una nova instrucció tècnica complementària (ITC) BT 52, «Instal·lacions amb finalitats especials. Infraestructura per a la recàrrega de vehicles elèctrics», del Reglament electrotècnic per a baixa tensió, aprovat pel Reial decret 842/2002, de 2 d'agost, i es modifiquen altres instruccions tècniques complementàries d'aquest, sense perjudici del que s'estableix en la disposició final novena d'aquest Reial decret 1053/2014, de 12 de desembre  
c) Alimentació: monofàsica o trifàsica 798-861 SQY.  
d) Proteccions elèctriques d'acord amb la normativa de seguretat.  
e) Declaració CE.  
f) Les infraestructures de recàrrega o proveïment de carburant podran ser accessibles al públic. En aquest cas, hauran de proporcionar accés no discriminatori als usuaris, també en relació amb les tarifes, els mètodes d'autenticació i pagament i altres condicions d'ús, d'acord amb l'article 36 bis introduït pel Reglament (UE) 2021/1237, de la Comissió, de 23 de juliol de 2021, pel qual es modifica el Reglament (UE) 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat.  
g) Per al cas de recàrrega d'accés públic, haurà de disposar, almenys, de connector tipus 2 segons IEC 62.196-2, o connector CCS2-Combo 2, segons IEC 62196, amb compatibilitat amb mode 3 o mode 4 segons la instal·lació, amb mesura d'energia integrada. Segons l'article 4 del Reial decret 639/2016, de 9 de desembre, proporcionarà la possibilitat de recàrrega puntual als usuaris de vehicles elèctrics, sense necessitat que hi haja un contracte amb l'operador del punt de recàrrega de què es tracte, i facilitarà el servei de recàrrega a disposició dels usuaris interessats d'una manera oberta, transparent i no discriminatòria. A més, haurà de disposar dels següents requisits de connectivitat:  
- Acreditar que la instal·lació disposa d'interfície de connexió que li permeta plena connectivitat i de sistema de memòria per a emmagatzematge local de dades d'un mínim de dos mesos d'operació.  
- Compatible amb el protocol OCPP v1.6 o versió superior, per mitjà de l'ús de serveis web (SOA); i actualitzable a versions superiors.  
  
- Identificació local de l'usuari mitjançant targeta de contacte RFID segons ISO 14443A o sistema d'identificació equivalent.  
- Mesura de la potència i de l'energia transferida.  
- Mòdul de comunicació mòbil 3G/GPRS o superior o qualsevol canal de comunicació equivalent.  
h) Els sistemes de recàrrega es classificaran, segons la seua potència, de la manera següent:  
i) Sistema de càrrega ràpida: potència igual o superior a 50 kW i inferior a 100 kW.  
ii. Sistema de càrrega ultraràpida: potència igual o superior a 100 kW. En cas que hi haja diferents potències en un mateix sistema de recàrrega, aquest es classificarà segons la potència màxima dels punts de recàrrega de la instal·lació.  
i) En mesures com la instal·lació de punts de recàrrega o altres actuacions que comporten una obra d'ocupació sobre el medi, es complirà la Llei 21/2013 quant a avaluació d'impacte ambiental i la Llei 9/2018, de 5 de desembre, per la qual es modifica la Llei 21/2013, amb aplicació de les mesures de mitigació necessàries per a assegurar la protecció del medi ambient. En aquests casos, els riscos de degradació mediambiental relacionats amb la preservació de la qualitat de l'aigua i la prevenció de l'estrés hídric s'identificaran i abordaran de conformitat amb els requisits de les directives 2000/60/CE (Directiva marc de l'aigua), 2008/56/CE (Directiva marc sobre l'estratègia marina) i 2006/118/CE, relativa a la protecció de les aigües subterrànies contra la contaminació i la deterioració.  
  
Article 7. Incompatibilitat de les ajudes  
1. Les ajudes per a les actuacions subvencionables a les quals es fa referència en l'article 4 seran incompatibles amb altres subvencions o ajudes que es puguen concedir per a la mateixa finalitat, procedents de qualssevol administracions o ens públics o privats, nacionals o d'organismes internacionals.  
2. En cap cas podran ser compatibles les ajudes previstes en aquesta ordre amb les ajudes dirigides a municipis en el marc del PRTR per a la implantació de zones de baixes emissions i per a la transformació digital i sostenible del transport urbà (Ordre TMA/892/2021, de 17 d'agost), ni amb cap altra ajuda europea, en particular provinent de fons CEF i FEDER o d'altres components del mecanisme de recuperació i resiliència.  
  
Article 8. Procediment de concessió  
1. Aquesta ajuda es concedeix en règim de concurrència no competitiva d'acord amb el que s'estableix en l'article 62 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, l'article 24 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID.  
2. De conformitat amb l'article 30.7 de la Llei 38/2003, la concessió d'aquesta subvenció no requerirà una altra justificació que la indicada en l'article 10 d'aquesta ordre, sense perjudici dels controls que s'efectuen amb posterioritat.  
3. La tramitació i gestió d'aquesta ajuda la durà a terme la Direcció General d'Obres Públiques, Transports i Mobilitat Sostenible de la Conselleria de Política Territorial, Obres Públiques i Mobilitat.  
4. Es considerarà esgotat el pressupost quan s'efectue el registre de l'última sol·licitud d'ajuda que totalitze l'import assignat a la Comunitat Valenciana. En cas d'esgotament del pressupost, i sempre que no haja expirat la vigència dels programes, es podran continuar registrant sol·licituds en llista de reserva provisional, que seran ateses per rigorós ordre d'entrada, supeditades al fet que es produïsquen desestimacions o renúncies de les sol·licituds d'ajuda prèvies que puguen alliberar pressupost o bé s'incorpore nou pressupost a la convocatòria. En cap cas la presentació d'una sol·licitud a la llista de reserva provisional generarà cap dret per a la persona sol·licitant, fins que no es valide la sol·licitud.  
  
5. La competència per a resoldre sobre les sol·licituds presentades correspon a la persona titular de la Direcció General d'Obres Públiques, Transports i Mobilitat Sostenible. La instrucció del procediment correspondrà a la Subdirecció General de Transport.  
6. El termini màxim per a resoldre i notificar la resolució serà de sis mesos comptats des de la data de presentació de la sol·licitud. En cas de no haver-se notificat la resolució en aquest termini, es podrà entendre desestimada la sol·licitud.  
7. Les notificacions dels diferents tràmits que cal formalitzar en el procediment de les ajudes d'aquesta convocatòria s'efectuaran per mitjans electrònics i s'entendran practicades o rebutjades en els termes que s'assenyalen en l'article 43 de la Llei 39/2015, d'1 d'octubre, del procediment administratiu comú de les administracions públiques.  
  
8. En cas de resultar beneficiari de l'ajuda, els destinataris últims de les ajudes regulades en la present ordre, en el termini màxim de dotze (12) mesos comptats des de la data de notificació de la resolució de concessió, hauran de presentar la documentació que permeta justificar la realització de la inversió requerida per a dur a terme l'actuació objecte d'ajuda, d'acord amb el que es disposa en l'article 10 d'aquesta ordre, excepte en el cas de l'activitat 4 (implantació d'infraestructura de recàrrega de vehicles elèctrics) definida en l'article 4.1, en què disposaran de díhuit (18) mesos per a la justificació de la inversió.  
  
9. La resolució no esgota la via administrativa i contra aquesta es podrà interposar recurs d'alçada davant de la secretària autonòmica d'Obres Públiques, Transport i Mobilitat Sostenible en el termini d'un mes, a comptar des de l'endemà de la notificació, d'acord amb el que estableixen els articles 121 i 122 de la Llei 39/2015, d'1 d'octubre, sense perjudici que s'utilitze qualsevol altra via que es considere oportuna.  
10. D'acord amb el que es preveu en l'article 62.1 del Reial Decret llei 36/2020, de 30 de desembre, i tenint en compte que les ajudes previstes per aquesta ordre es destinen a finançar actuacions o situacions concretes que no requereixen valoració comparativa amb altres propostes, es podran dictar les resolucions de concessió corresponents per ordre de presentació de sol·licituds, una vegada realitzades les comprovacions de concurrència de la situació o actuació subvencionable i el compliment de la resta de requisits exigits, fins a l'esgotament del crèdit pressupostari assignat en les convocatòries.  
  
Article 9. Forma i termini de presentació de les sol·licituds  
1. D'acord amb el que es preveu en l'article 35.1 del Reial Decret llei 36/2020, de 30 de desembre, la presentació de sol·licituds i la documentació per a l'obtenció de les ajudes convocades en la present ordre es realitzarà mitjançant tràmit electrònic per mitjà de la seu electrònica de la Generalitat (https://sede.gva.es), apartat «Serveis en línia», seleccionant el tràmit corresponent. S'haurà de presentar una sol·licitud per vehicle per a cadascuna de les activitats regulades en aquesta ordre a les quals s'opte, excepte en el cas de l'activitat 4 (implantació d'infraestructura de recàrrega de vehicles elèctrics), definida en l'article 4.1, en el qual en una única sol·licitud s'inclouran la totalitat de punts de recàrrega.  
Les sol·licituds es presentaran, per mitjà dels URL següents:  
a) Activitat 1. Desballestament  
https://www.gva.es/va/proc22218  
b) Activitat 2. Adquisició de vehicles d'energies alternatives baixes en carboni.  
https://www.gva.es/va/proc22220  
c) Activitat 3. Retrofit o modificació de la forma de propulsió de vehicles  
https://www.gva.es/va/proc22222  
d) Activitat 4. Implantació d'infraestructura de recàrrega de vehicles elèctrics  
https://www.gva.es/va/proc22221  
2. S'inadmetrà qualsevol sol·licitud presentada seguint un procediment diferent del que es descriu ací.  
3. Els terminis de presentació de sol·licituds seran els següents:  
a) Activitat 1. Desballestament  
S'iniciarà a partir del següent dia hàbil a la publicació de la present ordre en el Diari Oficial de la Generalitat Valenciana i quedarà obert fins a l'extinció del programa el 30 d'abril de 2024.  
b) Activitat 2. Adquisició de vehicles d'energies alternatives baixes en carboni.  
S'iniciarà a partir del dia 2 de maig de 2022 i quedarà obert fins a l'extinció del programa el 30 d'abril de 2024.  
c) Activitat 3. Retrofit o modificació de la forma de propulsió de vehicles  
S'iniciarà a partir del dia 2 de maig de 2022 i quedarà obert fins a l'extinció del programa el 30 d'abril de 2024.  
d) Activitat 4. Implantació d'infraestructura de recàrrega de vehicles elèctrics  
S'iniciarà a partir del dia 2 de maig de 2022 i finalitzarà el 31 de desembre de 2023.  
4. Les sol·licituds seran ateses per rigorós ordre de presentació fins a l'esgotament dels fons.  
Es donarà publicitat de l'esgotament del pressupost disponible, tant en la Base de dades nacional de subvencions (BDNS) com en la pàgina web de la Conselleria de Política Territorial, Obres Públiques i Mobilitat.  
5. La documentació requerida per a formalitzar la sol·licitud serà la següent:  
a) Fotocòpia del DNI, per als ciutadans espanyols, o d'un document equivalent que acredite la identitat dels ciutadans estrangers i en el qual figure el NIE de la persona física titular de l'establiment o de la targeta d'identificació fiscal en què conste el NIF de la persona jurídica, així com, en els dos casos, del seu representant, excepte consentiment exprés de l'interessat perquè les seues dades d'identitat personal puguen ser consultades mitjançant el Sistema de Verificació de Dades d'Identitat establit en l'Ordre YWQ 4365/2006, de 26 de desembre, per la qual s'estableix la configuració, les característiques i els requisits i procediments d'accés al Sistema de Verificació. Igualment, els beneficiaris podran optar per presentar la targeta d'identificació fiscal en què conste el NIF de la persona jurídica o permetre la consulta per part de l'Administració, a través del consentiment exprés de l'interessat. No obstant això, d'acord amb el que estableix l'article 28 de la Llei 39/2015, d'1 d'octubre, s'eximirà els interessats de la presentació de la documentació que haja sigut elaborada per qualsevol administració, o que haja sigut ja aportada anteriorment per aquests, sempre que l'interessat no s'opose al fet que l'administració actuant puga consultar o obtindre aquests documents. Per la seua part, la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, reconeix la potestat de verificació de les administracions públiques, en relació amb les dades personals que tinga en poder seu, per a comprovar l'exactitud d'aquestes.  
  
b) Les persones jurídiques, a més del que s'estableix en l'apartat anterior, hauran d'aportar documentació acreditativa de les facultats de representació de la persona que formule la sol·licitud d'ajuda com a representant d'aquestes, degudament inscrita, si és el cas, en els registres públics corresponents.  
c) Els beneficiaris que desenvolupen activitats econòmiques acreditaran la inscripció en el Cens d'empresaris, professionals i retenidors o el certificat de situació censal, expedit per l'Agència Estatal d'Administració Tributària o en el cens equivalent de l'Administració tributària foral, que ha de reflectir l'activitat econòmica efectivament desenvolupada en la data de sol·licitud de l'ajuda, llevat que hi haja consentiment exprés de l'interessat perquè les seues dades puguen ser sol·licitades de manera directa a l'Agència Estatal d'Administració Tributària a l'empara de l'article 95.1.k de la Llei 58/2003, de 17 de desembre, general tributària i d'acord amb el que es regula en l'Ordre de 18 de novembre de 1999 per la qual es regula el subministrament d'informació tributària a les administracions públiques per al desenvolupament de les seues funcions, així com els supòsits previstos en l'article 113.1 (actual 95.1) de la Llei general tributària.  
d) En el cas d'empreses, declaració responsable en la qual figure la condició de pime o gran empresa o, si és el cas, si es tracta d'una entitat sense activitat mercantil i comercial, i la pertinença o no a un grup empresarial, d'acord amb la definició d?«única empresa» establida en l'article 2.2 del Reglament (UE), número 1407/2013, de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a l'acreditació de la condició de petita o mitjana empresa s'haurà d'aportar el model de declaració de la condició de pime d'acord amb el que disposa l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat.  
e) Documentació que acredite trobar-se al corrent en el compliment de les obligacions tributàries i davant de la Seguretat Social a l'efecte d'obtindre una subvenció atorgada per les administracions públiques, quan la quantia de l'ajuda supere els 10.000 euros per beneficiari, d'acord amb el que es preveu per la lletra c de l'article 63 del Reial Decret llei 36/2020, de 30 de desembre. En cas de no estar obligats a presentar les declaracions o els documents a què es refereixen els articles 18 i 19 del Reglament de la Llei general de subvencions, aprovat pel Reial decret 887/2006, de 21 de juliol, s'haurà de fer esment exprés del fonament d'aquesta exempció, de conformitat amb el que es preveu en l'article 24 d'aquest reglament. Per contra, si no hi ha cap exempció de l'obligació de presentar aquestes declaracions o aquests documents, hauran de constar certificats acreditatius del compliment d'obligacions tributàries i davant de la Seguretat Social, segons el que es preveu en l'article 22 d'aquest. La presentació de la sol·licitud d'ajuda comportarà l'autorització del sol·licitant perquè l'òrgan instructor obtinga de manera directa l'acreditació de les circumstàncies previstes en els articles 18 i 19 del Reglament de la Llei general de subvencions, aprovat pel Reial decret 887/2006, de 21 de juliol, per mitjà de certificats telemàtics, en el qual cas el sol·licitant no haurà d'aportar el certificat corresponent.  
  
Llevat que conste l'oposició expressa del sol·licitant, en el qual cas haurà d'aportar la documentació acreditativa corresponent, la presentació de la sol·licitud comporta l'autorització a l'òrgan instructor per a obtindre, per mitjà de la Plataforma Autonòmica d'Intermediació (PAI) i altres sistemes habilitats a aquest efecte, la certificació positiva de l'Agència Estatal de l'Administració Tributària, de la conselleria competent en matèria d'hisenda i de la Tresoreria General de la Seguretat Social, de trobar-se al corrent en el compliment de les obligacions tributàries i amb la Seguretat Social, així com les dades d'un vehicle mitjançant accés a la Direcció General de Trànsit.  
f) Declaració responsable del fet que no concorre cap de les circumstàncies enumerades en l'article 13, apartats 2 i 3, de la Llei 38/2003, de 17 de novembre, i, en particular, de trobar-se al corrent en el pagament d'obligacions per reintegrament de subvencions, que no es troba en situació de crisi i que no està subjecta a una ordre de recuperació per declaració de la comissió d'ajuda il·legal i incompatible, segons el Reglament (UE) 651/2014 de la Comissió, de 17 de juny de 2014.  
  
g) Declaració responsable del fet que no ha sol·licitat ni ha rebut altres subvencions o ajudes per a la mateixa actuació o finalitat que la sol·licitada en el context del present programa d'ajudes, de qualsevol administració, organisme o entitat pública, nacional o internacional. Així mateix, es declararà que no s'ha superat la quantitat de 150 milions d'euros en el total de sol·licituds realitzades en les convocatòries autonòmiques del present programa per a les actuacions subjectes al reglament general d'exempció per categories, Reglament (UE) 651/2014. Per a les ajudes destinades a l'activitat 1 (desballestament) subjectes a l'aplicació del Marc temporal es declararan totes les ajudes subjectes a aquest Marc temporal que s'han sol·licitat o rebut des que es va aprovar. Així mateix, per a aquest mateix tipus d'ajudes, es declararan totes les ajudes subjectes al Reglament (UE) núm. 1407/2013 de minimis que s'han sol·licitat o rebut en els últims tres anys.   
h) En compliment del que es disposa en l'article 22 del Reglament (UE) 2021/241, del Parlament Europeu i del Consell, de 12 de febrer de 2021, caldrà presentar declaració per la qual es compromet a concedir els drets i accessos necessaris per a garantir que la Comissió Europea, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències. Així mateix, en aquesta declaració constarà el compromís perquè les administracions puguen accedir a la informació continguda en el Registre de titulars reals, creat per l'Ordre JUS/319/2018.  
i) L'acceptació de la cessió de dades entre les administracions públiques implicades per a complir el que es preveu en la normativa europea que és aplicable i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals.  
  
j) Documentació relativa a l'activitat per la qual se sol·licite l'ajuda:  
  
a. Per a l'activitat 1: es detallarà, almenys, marca, denominació comercial, número de bastidor i matrícula dels vehicles que es desballestaran, categoria i motorització dels vehicles objecte de l'ajuda, així com l'import de l'ajuda sol·licitada per a cada vehicle. Així mateix, s'aportarà la documentació següent:  
- Còpia del permís de circulació de cada vehicle que es pretén desballestar en què conste la data de primera matriculació, la data de matriculació a Espanya i la data d'expedició. En absència de qualsevol d'aquests documents, s'aportarà l'informe de la Direcció General de Trànsit amb l'historial del vehicle.  
- Còpia de la targeta ITV (fitxa tècnica) del vehicle en la qual conste la normativa Euro del vehicle que es vol desballestar. En el cas que no conste en la targeta ITV (fitxa tècnica) o que el sol·licitant no la puga acreditar, es considerarà que la categoria Euro del vehicle és la més baixa de la permesa en la seua data de fabricació.  
- Còpia de l'últim rebut de l'Impost de Vehicles de Tracció Mecànica del vehicle que es vol desballestar, degudament abonat.  
- Còpia del document mitjançant el qual s'acredite que el destinatari últim de l'ajuda té la titularitat del vehicle que es vol desballestar almenys durant els dos (2) anys anteriors a la data de sol·licitud de l'ajuda.  
- En el cas de destinataris últims dels definits en l'article 3.3 d'aquesta ordre, certificat de l'òrgan competent de l'entitat local corresponent que garantisca que el vehicle que es vol desballestar ha estat prestant el servei públic de transport urbà, almenys, en els dos (2) anys anteriors a la data de sol·licitud de l'ajuda.  
- En el cas de destinataris últims dels definits en l'article 3.3 d'aquesta ordre, certificat expedit per l'òrgan competent de l'entitat local corresponent que acredite la prestació del servei públic de transport urbà i en els termes indicats en l'article 3.3.  
  
b. Per a l'activitat 2: es detallarà, almenys, marca, denominació comercial, categoria i motorització del vehicle que es vol adquirir, així com l'import de l'ajuda sol·licitada. En el cas de vehicles de categoria M se n'indicarà també la classe, i si el vehicle que es vol adquirir està definit com de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018. En cas d'adquisició de vehicles elèctrics híbrids (HEV) de categoria N, el sol·licitant confirmarà que coneix que el vehicle que es vol adquirir ha d'estar inclòs dins de l'àmbit d'aplicació del Reglament (UE) 2019/1242, del Parlament Europeu i del Consell, de 20 de juny de 2019 i que ha de complir la definició de vehicle de baixes emissions, segons la definició de l'article 3 (12) d'aquest reglament; així mateix, serà necessari presentar després de la compra el certificat que ho acredite per part del fabricant del vehicle.  
c. Per a l'activitat 3: es detallarà, almenys, marca, denominació comercial, número de bastidor i matrícula dels vehicles que es transformaran, categoria i motorització (inicial i final) dels vehicles objecte de l'ajuda, així com l'import de l'ajuda sol·licitada per a cada vehicle. En el cas d'un vehicle de categoria M que es vulga transformar perquè funcione íntegrament com a vehicle de gas (GNC, GNL), s'indicarà que el vehicle que es vol modificar no està definit com de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018. Així mateix, s'aportarà la documentació següent:  
- Còpia del permís de circulació de cada vehicle que es vol transformar en què conste la data de primera matriculació, la data de matriculació a Espanya i la data d'expedició, per a acreditar l'antiguitat i la titularitat del vehicle. En absència de qualsevol d'aquests documents, s'aportarà l'informe de la Direcció General de Trànsit amb l'historial del vehicle.  
d. Per a l'activitat 4: memòria descriptiva de les actuacions que s'escometran que continga, almenys, descripció i abast de l'actuació, inversió i ajuda sol·licitada.  
k) Dades identificatives del beneficiari de les ajudes (nom, raó social, NIF, registre, domicili fiscal?).  
l) Certificació que acredite les dades bancàries per a transferència de l'import de l'ajuda, en cas d'establir-se una bestreta. El destinatari últim haurà de ser titular del número de compte en el qual s'ingresse l'ajuda.  
  
6. Examinada la documentació aportada, si aquesta no reuneix els requisits exigits, es requerirà la persona sol·licitant perquè, en un termini de 10 dies, esmene la falta o acompanye la documentació necessària amb indicació que, si no ho fa, es considerarà desistida la sol·licitud.  
  
  
Article 10. Sol·licitud de pagament de les ajudes i documentació per a justificar l'actuació realitzada  
1. Els beneficiaris estan obligats a sol·licitar el pagament de les ajudes concedides, segons els termes establits en les bases reguladores aprovades pel Reial decret 983/2021, de 16 de novembre, en el que no estiga previst en aquesta convocatòria.  
2. Els beneficiaris de l'ajuda, una vegada realitzada l'activitat, hauran de justificar, en el termini màxim de dotze mesos, comptats des de la notificació de la resolució de concessió, la realització de la inversió requerida per a dur a terme l'actuació objecte de l'ajuda, excepte en el cas de l'activitat 4 (implantació d'infraestructura de recàrrega de vehicles elèctrics), en què disposaran de díhuit mesos per a la justificació de la inversió. A aquest efecte hauran d'aportar a l'òrgan instructor de l'ajuda la documentació que s'estableix a continuació. Aquesta documentació haurà de ser coherent amb la informació aportada en el formulari de sol·licitud de l'ajuda.  
3. En el termini màxim de sis mesos l'òrgan instructor efectuarà la comprovació de l'execució de l'actuació.  
4. La sol·licitud del pagament anirà acompanyada de la documentació pertinent, que permetrà la comprovació i la verificació de l'execució correcta de l'activitat objecte d'ajuda.  
La documentació que caldrà presentar serà la que s'indica a continuació per a les diferents activitats.  
b) Activitat 1. Desballestament.  
En relació amb la documentació del vehicle que es desballesta, s'aportarà:  
1. Còpia del «certificat acreditatiu de la baixa definitiva del vehicle» i el certificat de destrucció o tractament mediambiental, per part del corresponent centre autoritzat de tractament (CAT) de vehicles, en nom de la Direcció General de Trànsit o, en defecte d'això, l'informe del Registre general de vehicles de la corresponent prefectura provincial de trànsit que n'acredite la baixa definitiva. Aquest certificat haurà d'incloure, almenys, marca, denominació comercial, número de bastidor, matrícula, categoria i motorització dels vehicles desballestats.  
  
2. Quan se supere un import de 10.000 euros en l'ajuda o les ajudes que es puguen atorgar a un mateix sol·licitant o interessat, aquest estarà obligat a aportar un certificat o, si és el cas, una declaració responsable que s'haja emés o formalitzat prèviament a la concessió de l'ajuda corresponent, i que justifique el fet que el destinatari últim de les ajudes compleix amb les seues obligacions tributàries i amb la Seguretat Social, per a la qual cosa resultarà aplicable el que s'estableix en la lletra e de l'article 9.5 d'aquesta ordre.  
3. Certificació que acredite les dades bancàries per a transferència de l'import de l'ajuda. El destinatari últim haurà de ser titular del número de compte en el qual s'ingresse l'ajuda.  
b) Activitat 2. Adquisició de vehicles.  
1. Còpia de la fitxa tècnica (targeta ITV) del vehicle adquirit.  
2. Còpia del permís de circulació del vehicle adquirit o fotocòpia del permís de circulació provisional emés per la Direcció General de Trànsit. En els casos en què s'emeta un permís temporal per a vehicles amb matrícula que comence amb la lletra P, s'exigirà l'aportació d'una fotocòpia del permís de circulació definitiu en el termini d'esmena establit en l'article 9.6. A més, en els casos de vehicles elèctrics (BEV i PHEV) i d'hidrogen (FCV, FCHV) de fins a quinze (15) mesos d'antiguitat, s'aportarà el permís de circulació del vehicle a nom del concessionari, punt de venda o fabricant/importador que efectue la venda del vehicle al destinatari últim de l'ajuda.  
  
3. Quan se supere un import de 10.000 euros en l'ajuda o les ajudes que es puguen atorgar a un mateix sol·licitant o interessat, aquest estarà obligat a aportar un certificat o, si és el cas, una declaració responsable que s'haja emés o formalitzat prèviament a la concessió de l'ajuda corresponent, i que justifique el fet que el destinatari últim de les ajudes compleix amb les seues obligacions tributàries i amb la Seguretat Social, per a la qual cosa resultarà aplicable el que s'estableix en la lletra e de l'article 9.5 d'aquesta ordre.  
4. En el cas de rènting o lísing, s'adjuntarà addicionalment una còpia del contracte de rènting o lísing, que establisca una duració mínima de dos anys i en el qual figure com a arrendatari el sol·licitant d'ajuda o potencial destinatari final de l'ajuda. La data d'aquest contracte haurà de ser posterior a la data de registre de la sol·licitud d'ajuda. A més, s'hi inclourà expressament que l'empresa de rènting o lísing repercutirà el total de l'ajuda en les quotes de l'arrendatari que queden per abonar amb efectes des de la data en què l'empresa de rènting o lísing reba l'import de l'ajuda o que reduirà el principal pendent a partir del moment en què es reba l'ajuda. En cas que l'import de la suma de les quotes pendents per abonar siga inferior a l'import de l'ajuda, el contracte de rènting o lísing haurà de recollir també la forma i el termini d'abonament de l'excedent d'ajuda al destinatari últim a la finalització del contracte d'arrendament.  
5. Si l'ajuda ha sigut tramitada directament pel destinatari últim, document d'endós o de cessió del dret de cobrament en el qual autoritze l'empresa de rènting o lísing a rebre l'ajuda.  
6. Certificat del fabricant del vehicle que acredite el compliment dels criteris especificats per a l'adquisició de vehicles, en els casos següents:  
a) En cas d'adquisició de vehicles de categoria M, tant híbrids (HEV) com de gas (GNC, GNL): Es requereix un certificat del fabricant del vehicle que indique que aquests vehicles no s'inclouen en la definició de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018.  
  
b) En cas d'adquisició de vehicles híbrids (HEV) de categoria N: Es requereix un certificat del fabricant del vehicle que indique que aquest vehicle s'inclou dins de l'àmbit d'aplicació del Reglament (EU) 2019/1242 i, a més, compleix amb la definició de «vehicle pesant de baixa emissió».  
7. Còpia de la factura de compravenda del vehicle, la data de la qual ha de ser posterior a la data de registre de la sol·licitud d'ajuda. No seran admissibles les autofactures. En la factura haurà de constar la matrícula o el número de bastidor, la marca, la denominació comercial i la versió del vehicle adquirit.  
8. Documents justificatius del pagament de la factura de compravenda del vehicle. Es consideraran vàlids els justificants de pagament que permeten identificar:  
a. El destinatari últim: ha de quedar clar que l'únic pagador és el destinatari final de l'ajuda.  
b. El tercer (punt de venda, concessionari o fabricant/importador) que percep les quantitats pagades.  
c. La data de pagament (data valor) o eixida efectiva dels fons del destinatari últim de l'ajuda  
d. El vehicle objecte de la subvenció.  
e. En els casos de rènting o lísing, l'empresa arrendadora o financera.  
9. Certificació que acredite les dades bancàries per a transferència de l'import de l'ajuda. El destinatari últim de l'ajuda haurà de ser titular del número de compte en el qual s'ingresse l'ajuda. Igualment, en el cas d'operacions de rènting o lísing, sempre que s'acredite el contracte, així com el justificant de pagament del vehicle i el document pel qual se cedeix el dret de cobrament, en el supòsit del qual el compte serà la de l'entitat de rènting o lísing. En tot cas es podran establir les mesures de control que es consideren oportunes per a comprovar que s'ha dut a terme la totalitat del pagament.  
c) Activitat 3. Retrofit o modificació de la forma de propulsió de vehicles.  
1. Còpia de la targeta ITV (fitxa tècnica) del vehicle (anvers i revers) en vigor, en la qual s'acredita la legalització de la transformació i el tipus de transformació realitzada. En cas de transformacions de vehicles de categoria M, perquè el vehicle funcione íntegrament com a vehicle de gas (GNC o GNL), s'ha d'aportar un certificat de l'empresa transformadora que acredite que el vehicle no està definit com de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018.  
2. Còpia del permís de circulació del vehicle.  
3. Còpia de la factura de la instal·lació/modificació que es du a terme sobre la unitat de potència del vehicle original. La data de la factura haurà de ser posterior a la data de registre de la sol·licitud d'ajuda. No seran admissibles les autofactures. En la factura haurà de constar la matrícula o el número de bastidor.  
4. Quan se supere un import de 10.000 euros en l'ajuda o les ajudes que es puguen atorgar a un mateix sol·licitant o interessat, aquest estarà obligat a aportar un certificat o, si és el cas, una declaració responsable que s'haja emés o formalitzat prèviament a la concessió de l'ajuda corresponent, i que justifique el fet que el destinatari últim de les ajudes compleix amb les seues obligacions tributàries i amb la Seguretat Social, per a la qual cosa resultarà aplicable el que s'estableix en la lletra e de l'article 9.5 d'aquesta ordre.  
5. Documents justificatius del pagament de la factura de compravenda del vehicle. Es consideraran vàlids els justificants de pagament que permeten identificar:  
a) El destinatari últim: ha de quedar clar que l'únic pagador és el destinatari de l'ajuda.  
b) El tercer (empresa que ha realitzat la transformació) que percep les quantitats pagades.  
c) La data de pagament (data valor) o eixida efectiva dels fons del beneficiari de l'ajuda.  
d) El vehicle objecte de la subvenció.  
6. Certificació que acredite les dades bancàries per a transferència de l'import de l'ajuda. El beneficiari haurà de ser titular del número de compte en el qual s'ingresse l'ajuda.  
d) Activitat 4. Implantació d'infraestructura de recàrrega de vehicles elèctrics.  
1. Memòria tècnica o projecte de la instal·lació realitzada segons el Reglament electrotècnic per a baixa tensió o la normativa en matèria de qualitat i seguretat industrial que resulte aplicable.  
2. Ubicació dels sistemes de recàrrega, referència d'aquests en un plànol, amb indicació de l'adreça, el número i les coordenades GNSS (GPS, Galileo o altres constel·lacions, compatibles amb el Reial decret 1071/2007, de 27 de juliol) de longitud i latitud. En el cas d'edificis i pàrquings, les coordenades es referiran a l'accés principal de vehicles a aquest.  
3. Factures. Les factures detallades dels costos subvencionables que s'hagen generat per la instal·lació del punt o dels punts de recàrrega, entre els quals es poden incloure els corresponents al projecte, l'obra civil, els costos d'enginyeria i direcció d'obra, el cost de la mateixa infraestructura de recàrrega, la instal·lació de components o elements elèctrics, inclòs el transformador, treballs de connexió a la xarxa de distribució i escomesa de mitjana tensió, necessaris per a connectar la infraestructura de recàrrega a la xarxa o a la unitat de producció o emmagatzematge local d'electricitat, l'adequació de terrenys o carreteres, els costos d'instal·lació i costos per permisos relacionats i necessaris. No podran ser elegibles els costos corresponents a unitats de producció d'energia, encara que estiguen vinculades parcialment al punt de recàrrega. La data de les factures haurà de ser, en tot cas, posterior a la data de registre de la sol·licitud d'ajuda. S'eximeix de l'obligació de presentar les factures que tinguen un import inferior a 3.000 euros, de conformitat amb el que s'estableix per la lletra b de l'article 63 del Reial Decret llei 36/2020, de 30 de desembre. S'aportarà una relació certificada que incloga totes les factures i indique almenys per a cadascuna els aspectes següents: número de factura, data de factura, concepte, base imposable total i cost subvencionable repercutit per punt de recàrrega (sense incloure IVA).  
4. Còpia de contracte de subministrament dels béns i/o serveis objecte d'ajuda, formalitzat per la persona física o jurídica privada beneficiària corresponent. Les dates de formalització dels contractes hauran de ser posteriors a la data de registre de la sol·licitud, a l'efecte de complir amb el caràcter incentivador.  
5. Documents justificatius del pagament de les factures de compravenda imputades. Es consideraran vàlids els justificants de pagament que permeten identificar:  
a) El beneficiari, ha de quedar clar que l'únic pagador és el destinatari últim de l'ajuda.  
b) El tercer que percep les quantitats pagades.  
c) La data de pagament (data valor) o eixida efectiva dels fons del destinatari últim.  
6. Còpia de certificat d'instal·lació elèctrica diligenciat per l'òrgan competent de la comunitat autònoma. Les actuacions hauran d'aportar la documentació justificativa que acredite que tenen les preceptives llicències i autoritzacions administratives en el cas que l'actuació ho requerisca.  
7. Declaració responsable per la qual es garantisca que cap de les mesures i actuacions finançades amb càrrec a aquest programa causa un perjudici significatiu als objectius mediambientals en el sentit de l'article 17 del Reglament (UE) 2020/852 (principi de «no causar un perjudici significatiu al medi ambient» o DNSH per les sigles en anglés, «Do No Significant Harm»), segons el que es disposa en l'article 5 del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència. Per la seua part, la Comissió estableix en la Comunicació 2021/C 58/01 la Guia tècnica sobre l'aplicació del principi de «no causar un perjudici significatiu» en virtut del reglament relatiu al Mecanisme de recuperació i resiliència, amb l'objectiu d'esclarir el significat de tal principi i la manera en què s'ha d'aplicar en el context del Mecanisme de recuperació i resiliència. Això inclou el compliment de les condicions específiques assignades i previstes en el component 1, inversió 1, en la qual s'emmarca aquest programa d'ajudes, i especialment les recollides en els apartats 3 i 8 del document del component del pla pel que fa a les activitats incloses en aquesta Ordre ministerial (document disponible en el web https://www.lamoncloa.gob.es/temas/fondos-recuperacion/documents/16062021-componente1.pdf).  
  
8. Certificació que acredite les dades bancàries per a transferència de l'import de l'ajuda. El destinatari últim haurà de ser titular del número de compte en el qual s'ingresse l'ajuda.  
  
Article 11. Obligacions de les persones físiques i jurídiques beneficiàries  
1. Les persones físiques o jurídiques que siguen beneficiàries hauran de:  
a) Complir l'objectiu que fonamenta la concessió de la subvenció.  
b) Justificar el compliment dels requisits i les condicions presentant la documentació requerida d'acord amb l'activitat o les activitats per a les quals se sol·licite ajuda.  
c) Sotmetre's a les actuacions de comprovació que efectue l'òrgan concedent, així com qualssevol altres de comprovació i control financer que corresponen a la Generalitat, l'Administració de l'Estat i la Comissió Europea, i aportar tota la informació i documentació que els siga requerida.  
d) Acceptar les condicions fixades en aquestes bases i les directrius que la direcció general amb competències en matèria de transports puga establir per a aplicar-les i fer-ne el seguiment, segons l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència i l'Ordre GPX 7733/2021 de 29 de setembre, per la qual s'estableix el procediment i el format de la informació que han de proporcionar les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
e) Comunicar a la conselleria competent en matèria de transports l'obtenció de qualsevol altra ajuda o subvenció per a la mateixa finalitat, procedent de qualssevol altres administracions, ens públics o privats.  
  
f) Complir amb les altres obligacions previstes en l'article 14 de la Llei 38/2003, de 17 de novembre, general de subvencions i del seu reglament, aprovat pel Reial decret 887/2006, de 21 de juliol.  
g) Complir el que s'estableix en l'article 2.1.d de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, respecte de l'obligatorietat de donar la publicitat adequada al caràcter públic del finançament de les actuacions objecte de subvenció, de conformitat amb els articles 6, 7 i 8 de la Llei 19/2013, de 9 de desembre, de transparència, accés a la informació pública i bon govern, tal com indica l'article 8.4 de la Llei 2/2015, així com l'article 18 de la Llei 38/2003, de 17 de novembre, general de subvencions, i les altres obligacions que establisca la normativa aplicable en matèria de transparència. Els beneficiaris hauran de conservar constància gràfica, documental o digital d'aquesta obligació per a posar-la a disposició de l'Administració en el moment de la justificació de l'activitat, o de qualsevol òrgan de control que la requerisca.  
  
h) Mantindre a disposició de l'administració concedent de les ajudes, durant almenys els cinc anys següents al pagament final de la subvenció, els documents justificants de liquidació de les despeses subvencionades i dels ingressos per les ajudes percebudes.  
i) Reintegrar els fons percebuts quan siga procedent de conformitat amb el que s'estableix en els articles 36 i 37 i l'article 40 de la Llei 38/2003, de 17 de novembre, general de subvencions.  
j) Complir amb les altres obligacions previstes en l'article 31 de la Llei 38/2003, de 17 de novembre, general de subvencions i del seu reglament, aprovat pel Reial decret 887/2006, de 21 de juliol, respecte del període durant el qual el beneficiari haurà de destinar els béns al fi concret per al qual es va concedir la subvenció.  
2. Els destinataris últims de les ajudes convocades en aquesta ordre, en el termini màxim de dotze mesos comptats des de la data de la notificació de la resolució de concessió, hauran de justificar la realització de la inversió requerida per a dur a terme l'actuació objecte d'ajuda, excepte en el cas de l'activitat 4 (implantació d'infraestructura de recàrrega de vehicles elèctrics), en què disposaran de díhuit mesos per a la justificació de la inversió. A aquest efecte, haurà de presentar-se la documentació establida en l'annex III del Reial decret 983/2021, de 16 de novembre, modificat per l'Ordre TMA/138/2022, de 28 de febrer, i el Reial decret 188/2022, de 15 de març, i/o la documentació complementària o substitutiva, en cas de resultar procedent, requerida en aquesta convocatòria per a cada actuació subvencionable. La documentació que s'aporte per a justificar l'execució de l'actuació ha de ser coherent amb la informació aportada en el formulari de sol·licitud de l'ajuda.  
  
3. L'incompliment de les obligacions anteriors donarà lloc a l'exigència de les responsabilitats que corresponguen, d'acord amb la legislació vigent.  
  
Article 12. Pagament de les ajudes  
Una vegada verificada l'execució de l'actuació per part dels subjectes que reben l'ajuda, així com el lliurament de tota documentació exigida en la present ordre dins del termini establit, l'òrgan competent de la Conselleria de Política Territorial, Obres Públiques i Mobilitat ordenarà el pagament de la subvenció, amb referència expressa a la procedència dels fons del PRTR, esmentant el Ministeri de Transports, Mobilitat i Agenda Urbana, així com el Mecanisme europeu de recuperació i resiliència, d'acord amb el que es puga establir en aquest sentit.  
  
En cas que el destinatari final de l'ajuda no complisca amb l'obligació de justificació establida en l'article anterior, no es procedirà al pagament de la subvenció i es declararà la pèrdua del dret al cobrament d'aquesta, i iniciarà el procediment de reintegrament corresponent, si és procedent.  
  
Article 13. Minoració i reintegrament  
1. L'incompliment dels requisits establits en aquesta ordre donarà lloc, amb el procediment oportú previ, a l'obligació de reintegrar, totalment o parcialment, les subvencions i els interessos de demora corresponents des del moment del pagament de la subvenció, en els supòsits establits en l'article 37 de la Llei 38/2003, de 17 de novembre, en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en el Reial decret 983/2021, de 16 de novembre.  
2. El falsejament o l'ocultació de dades i documents que afecten substancialment la concessió i el lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent, així com al que s'assenyala en els articles del 173 al 177 de la Llei 1/2015, de 6 de febrer.  
3. La Conselleria de Política Territorial, Obres Públiques i Mobilitat durà a terme tots els controls tècnics i administratius que considere necessaris a fi de verificar el compliment correcte dels requisits exigits en aquesta ordre.  
  
Article 14. Protecció de dades de caràcter personal  
La presentació d'una sol·licitud a les ajudes que estableix aquesta ordre comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals. De conformitat amb el Reglament general de protecció de dades, les dades de caràcter personal proporcionades per a la tramitació de la sol·licitud d'inscripció en el programa a l'empara de l'LGS seran tractades per la Conselleria de Política Territorial, Obres Públiques i Mobilitat, amb domicili a c/ Democràcia, núm. 77, Ciutat Administrativa 9 d'octubre - torre 1, 46777 València.  
Base jurídica i fins del tractament: Amb base jurídica en el compliment de les obligacions legals derivades de la normativa prevista en la present convocatòria com ara la Llei 38/2003, de 17 de novembre, general de subvencions i la Llei 1/2015, de 6 de febrer, així com, si és el cas, les normes reguladores del tràmit sol·licitat per la persona interessada i en compliment d'una missió realitzada en interés públic o en l'exercici de poders públics conferits a la Conselleria de Política Territorial, Obres Públiques i Mobilitat, les dades personals seran tractades amb la finalitat de dur a terme la gestió, la resolució i, si és procedent, l'atorgament de la subvenció i/o ajuda sol·licitada.  
Registre d'activitats de tractament:  
http://politicaterritorial.gva.es/va/registre-d-activitats-de-tractament  
Drets: les persones interessades poden exercitar els seus drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat. L'exercici dels drets es podrà dur a terme a través de qualsevol de les vies següents:  
A través del tràmit electrònic segons s'indica en la Guia del procediment establit a aquest efecte que es pot consultar en aquest enllaç accessible a través de l'adreça electrònica:  
https://www.gva.es/va/inicio/procedimientos'id\_proc=19710  
  
De manera presencial en les oficines administratives o enviant la sol·licitud a la Conselleria de Política, Territorial, Obres Públiques i Mobilitat, adreça postal: c/ Democràcia, núm. 77, Ciutat Administrativa 9 d'octubre - torre 1, 46246 València.  
Altres drets: la persona interessada, a més, pot presentar una reclamació en Espanya davant de l'Agència Espanyola de Protecció de Dades (www.agpd.es) i sol·licitar informació i tutela sobre l'exercici dels seus drets. Amb caràcter previ a aquesta reclamació, es pot dirigir al nostre delegat de protecció de dades, al passeig Albereda 16, 46031 València, adreça electrònica: noc@xks.vh  
  
Article 15. Transparència  
1. Tota referència a l'actuació objecte de les ajudes regulades per la present ordre en publicacions, activitats de difusió, pàgines web i, en general, en qualssevol mitjans de difusió haurà de complir amb els requisits que figuren en el manual d'imatge del PRTR i, si és el cas, en el manual que aprove el Ministeri de Transports, Mobilitat i Agenda Urbana.  
2. Els receptors de finançament de la Unió Europea han d'esmentar l'origen d'aquest finançament i garantir-ne la visibilitat, en particular quan promoguen les actuacions subvencionables i els seus resultats, així com facilitar informació coherent, efectiva i proporcionada dirigida a múltiples destinataris, inclosos els mitjans de comunicació i el públic. De la mateixa manera, totes les convocatòries, les licitacions, els convenis i la resta d'instruments jurídics, que es desenvolupen en aquest àmbit, hauran de contindre tant en l'encapçalament com en el cos de desenvolupament la referència «Pla de recuperació, transformació i resiliència, finançat per la Unió Europea - NextGenerationEU», d'acord amb l'article 9 de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
3. Les entitats beneficiàries de subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, del Consell, pel qual es desenvolupa la Llei 2/2015, de 2 d'abril (DOGV 8118, 01.09.2017), hauran de complir les obligacions següents en matèria de publicitat activa, sense perjudici de les obligacions establides en l'article 14 de la Llei general de subvencions i altra legislació aplicable:  
  
a) Les entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que suposen com a mínim la quantitat de 5.000 euros, hauran de complir les obligacions de publicitat activa que recull el capítol II del títol I de la Llei 19/2013, de 9 de desembre.  
b) Sense perjudici de l'anterior, en el cas de percebre, durant el període d'un any, ajudes o subvencions de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, hauran de donar l'adequada publicitat, per a la qual cosa caldrà indicar, almenys, l'entitat pública concedent, l'import rebut i el programa, l'activitat, la inversió o l'actuació subvencionats.  
4. La difusió de la informació que estableix aquesta clàusula s'ha de dur a terme a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
5. L'administració concedent conservarà tota la documentació respecte de les ajudes atorgades amb aquesta convocatòria durant deu (10) anys des de la data de concessió de l'última ajuda, d'acord amb el que es disposa en l'article 6, apartat 4, del Reglament (UE) núm. 1407/2013, de la Comissió, de 18 de desembre de 2013; el punt 14.9 del Marc nacional temporal aprovat per la Comissió Europea en la seua Decisió SA.56572 (2020/N) de 2 d'abril, i les seues modificacions; l'article 12 del Reglament (UE) 651/2014, de la Comissió, de 17 de juny de 2014, i, el punt 2.9 de la Decisió de la Comissió Europea SA.63225 (2021/N).  
  
  
Article 16. Pla de control  
1. D'acord amb l'article 169 de la Llei 1/2015, de 6 de febrer, s'efectuarà la comprovació administrativa de la justificació documental de la subvenció concedida per mitjà de la revisió de la documentació establida en els articles 9.5 i 10.4 d'aquesta ordre com d'aportació preceptiva per la persona beneficiària.  
2. La comprovació material de la realització efectiva de l'activitat subvencionada, l'existència de la condició o el compliment de la finalitat es durà a terme en els termes establits en el pla de control que elaborarà la Direcció General d'Obres Públiques, Transports i Mobilitat Sostenible, aprovat per aquesta abans d'executar-lo, i hi haurà de constar com a mínim la informació següent:  
a) Tipus de control que s'efectuarà sobre la línia: administratius, sobre el terreny, a posteriori o de qualitat.  
b) Criteris de selecció de la mostra: aleatoris, dirigits o de risc.  
  
c) Percentatge mínim d'ajuda que es controlarà sobre el total pagat en aquesta línia.  
Tot això, amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda previstos en la present convocatòria.  
  
Article 17. Aplicació i interpretació  
Qualsevol dubte que puga sorgir en l'aplicació o interpretació de la present convocatòria i les seues bases es resoldrà d'acord amb el que s'estableix en el Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, modificat pel Reial decret 188/2022, de 15 de març, i l'Ordre TMA/138/2022, de 28 de febrer, per la qual es modifiquen els annexos I, III, IV i VI del Reial decret 983/2021, de 16 de novembre.  
  
  
Article 18. Habilitació  
Es faculta la persona titular de la Direcció General d'Obres Públiques, Transports i Mobilitat Sostenible per a dictar resolucions i instruccions i adoptar les mesures necessàries per a aplicar-les i executar-les.  
  
  
Article 19. Eficàcia  
Aquesta ordre produirà efectes l'endemà de ser publicada en el Diari Oficial de la Generalitat Valenciana.  
  
Article 20. Recursos  
Contra aquesta ordre, que posa fi a la via administrativa, es podrà interposar, potestativament, un recurs de reposició en el termini d'un mes comptat des de ser publicada en el Diari Oficial de la Generalitat Valenciana, d'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se en el Diari Oficial de la Generalitat Valenciana. Tot això, de conformitat amb el que disposen els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 28 de març de 2022  
  
El conseller de Política Territorial,  
Obres Públiques i Mobilitat,   
ARCADI ESPAÑA GARCÍA  
  
  
  
  
ANNEX I  
  
Categories  
Reglament (UE) 2018/858, del Parlament Europeu i del Consell, de 30 de maig de 2018, sobre l'homologació i la vigilància del mercat dels vehicles de motor i els seus remolcs i dels sistemes, els components i les unitats tècniques independents destinats a aquests vehicles, pel qual es modifiquen els reglaments (CE) núm. 715/2007 i (CE) núm. 595/2009 i pel qual es deroga la Directiva 2007/46/CE (text pertinent a l'efecte de l'EEE).  
  
Massa màxima  
S'entén «massa màxima» com a «massa màxima en càrrega tècnicament admissible» d'acord amb el que s'especifica en el Reglament (UE) 2018/858, del Parlament Europeu i del Consell, de 30 de maig de 2018.  
  
  
Classes  
Reglament núm. 107 de la Comissió Econòmica per a Europa de les Nacions Unides (CEPE), sobre disposicions uniformes relatives a l'homologació de vehicles de la categoria M2 o M3 pel que fa a les seues característiques generals de construcció.  
a. Categoria M, que comprén els vehicles de motor dissenyats i fabricats principalment per al transport de passatgers i el seu equipatge, incloent-hi:  
i) Categoria M2: vehicles de motor que tinguen més de huit places de seient a més de la del conductor i la massa màxima dels quals (4) no siga superior a 5 tones, independentment que aquests vehicles de motor tinguen o no espai per a passatgers de peus.  
ii) Categoria M3: vehicles de motor que tinguen més de huit places de seient a més de la del conductor i la massa màxima dels quals siga superior a 5 tones, independentment que aquests vehicles de motor tinguen o no espai per a passatgers de peus.  
En el cas dels vehicles de categoria M amb una capacitat no superior a vint-i-dos passatgers a més del conductor, es distingeixen dues classes de vehicles:  
- «classe A»: vehicles dissenyats per al transport de passatgers de peus; els vehicles pertanyents a aquesta classe estan proveïts de seients i han d'estar condicionats per a transportar passatgers de peus;  
- «classe B»: vehicles no dissenyats per al transport de passatgers de peus; els vehicles pertanyents a aquesta classe no estan condicionats per a transportar passatgers de peus.  
En el cas dels vehicles de categoria M amb una capacitat superior a vint-i-dos passatgers a més del conductor, es distingeixen tres classes de vehicles:  
- «classe I»: vehicles proveïts de zones destinades a passatgers de peus per a permetre el desplaçament freqüent d'aquests;  
- «classe II»: vehicles destinats principalment al transport de passatgers asseguts, dissenyats per a permetre el transport de passatgers de peus en el corredor o en una zona que no sobrepasse l'espai previst per a dos seients dobles;  
- «classe III»: vehicles destinats exclusivament al transport de passatgers asseguts.  
A més, a l'efecte de considerar determinats vehicles com a elegibles, s'han de diferenciar dins de la categoria M aquells considerats com de «sòl baix» segons el que s'especifica en el punt 3 de la part C de l'annex I del Reglament (UE) 2018/858, de 30 de maig de 2018, que al seu torn fa referència a l'apartat 2.1.4 del Reglament núm. 107 de la CEPE, que defineix «vehicle de sòl baix» com tot vehicle pertanyent a la classe I, II o A en el qual almenys el 35 % de la superfície disponible per a passatgers de peus (o de la secció davantera, en el cas dels vehicles articulats, o el pis inferior, en els vehicles de dos pisos) constituïsca una superfície sense escalons, amb accés a una porta de servei com a mínim.  
  
b. Categoria N, que comprén els vehicles de motor dissenyats i fabricats principalment per al transport de mercaderies, incloent-hi:  
i) Categoria N2: vehicles de motor la massa màxima dels quals siga superior a 3,5 tones, però que no supere les 12 tones,  
ii) Categoria N3: vehicles de motor la massa màxima dels quals siga superior a 12 tones.